Document ID: 32011R0560

VYKONÁVACIE NARIADENIE KOMISIE (EÚ) č. 560/2011
z 10. júna 2011,
ktorým sa ukončuje predaj ustanovený v nariadení (EÚ) č. 1017/2010, ktorým sa začína predaj obilnín v držbe intervenčných agentúr členských štátov na vnútornom trhu
EURÓPSKA KOMISIA
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. f) v spojení s jeho článkom 4,
keďže:
(1)
Nariadením Komisie (EÚ) č. 1017/2010 (2) sa otvorili stále verejné súťaže pre ďalší predaj obilnín v držbe intervenčných agentúr členských štátov na vnútornom trhu. Po ďalšom predaji v rámci verejnej súťaže prebiehajúcej od 24. novembra 2010 zostalo určité množstvo obilnín nepredané.
(2)
Pokiaľ ide o plán distribúcie potravín najodkázanejším osobám, celkové množstvá obilnín, ktoré členské štáty požadujú na rok 2012 podľa článku 1 ods. 2 písm. a) nariadenia Komisie (EÚ) č. 807/2010 zo 14. septembra 2010, ktorým sa stanovujú podrobné vykonávacie pravidlá pre dodávky potravín z intervenčných zásob v prospech najodkázanejších osôb v Únii (3), sú vyššie ako množstvá dostupné v súčasnosti. Z tohto dôvodu je vhodné zachovať všetky zostávajúce zásoby intervenčných obilnín.
(3)
Je preto potrebné predaj obilnín prostredníctvom verejnej súťaže, ktorý sa začal na základe nariadenia (EÚ) č. 1017/2010, ukončiť a uvedené nariadenie by sa malo zrušiť. Ponuky, ktoré sa intervenčným agentúram členských štátov doručili od 25. mája 2011 11.00 hod. (bruselského času) sú bezpredmetné.
(4)
S cieľom vyslať trhu rýchly signál a zaistiť účinné riadenie opatrenia by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie.
(5)
Riadiaci výbor pre spoločnú organizáciu poľnohospodárskych trhov nedoručil stanovisko v lehote, ktorú stanovil predseda výboru,
PRIJALA TOTO NARIADENIE:
Článok 1
Predaj obilnín prostredníctvom verejnej súťaže, ktorý sa začal článkom 1 nariadenia (EÚ) č. 1017/2010, sa ukončuje.
Článok 2
Nariadenie (EÚ) č. 1017/2010 sa zrušuje.
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 10. júna 2011

Labels: 3
17
18